
NARVA LINNAVALITSUSE
LINNAVARA- JA MAJANDUSAMET

ÕIEND

üüritasu alandamise kohta






11. 01. 2006.a
Narva Linnavalitsusele laekus avaldus MTÜ Eesti Ametiühingute Keskliit esimehelt Harri Taligalt, milles palutakse pikendada Eesti Ametiühingute Keskliidu Ida-Virumaa piirkondlikule osakonnale Narvas Peetri plats 1 hoones asuvate 3. korruse ruumide kasutusõigust 2005.aastal kehtinud tingimustel. Nimetatud ruumide kohta on Linnavara- ja Majandusameti ning MTÜ Eesti Ametiühingute Keskliit vahel sõlmitud tähtajatu kasutusleping.
Vastavalt Narva Linnavalitsuse 23.03.2005.a korraldusele nr 269-k kehtestati MTÜ-le Eesti Ametiühingute Keskliit üüritasu suuruses 1005,30 krooni kuus tähtajaga kuni 31.12.2005.a.

Vastavalt Üüritasu arvestuse metoodilisele juhendile on arvestuslik üüritasu 5026,55 krooni kuus.

MTÜ-le Eesti Ametiühingute Keskliit pakuti kasutusse 3. korruse ruume üldpindalaga 101,5 m2 asukohaga Narvas Puškini tn 33 hoones, kuid kolimise küsimus ei ole seniajani lahendatud. 

Puškini tn 33 hoones asuvate eelnimetatud ruumide arvestuslik üüritasu moodustab 714,55 krooni kuus.

Vastavalt “Linnavara kasutusse andmise korra” punktidele 7.2, 7.2.3 Linnavalitsuse otsuse alusel võib linnavara kasutusse anda tasuta või tavaliselt tasu eest tähtajaga kuni 5 aastat või tähtajatult mittetulundusühingutele.

Antud küsimust arutati Narva Linnavalitsuse linnavarakomisjoni istungil 28.12.2005.a (protokoll  nr 1) ja otsustati:

1. Linnavara- ja Majandusametil pidada veel ühed läbirääkimised Eesti Ametiühingute Keskliidu Ida-Virumaa piirkondliku osakonna juhatusega Narvas Puškini tn 33 hoones asuvatesse ruumidesse kolimise küsimuses.

2. Kehtestada MTÜ-le Eesti Ametiühingute Keskliit, registrikood 80115195, Narvas Peetri plats 1 hoones asuvate ruumide kasutamise eest kuu üüritasu 50% ulatuses arvestuslikust üüritasust tähtajaga kuni 31.12.2006.a.

3. Linnavara- ja Majandusametil esitada punktis 2 nimetatud otsus Narva Linnavalitsuse istungile korralduse vastuvõtmiseks.

